paragraph_text: Proslava Svetoga Trna Isusova blagdan je koji se 4. svibnja obilježava u Pagu, na istoimenom otoku u Hrvatskoj, a vezan je uz pobožnost i štovanje relikvije Svetoga Trna svečanim euharistijskim slavljem i ophodom ulicama Grada Paga. Redovito se održavala petsto godina, od 1445. do 1945., kada ju zabranjuju komunističke jugoslavenske vlasti, da bi uspostavom neovisne hrvatske države ponovno bila obnovljena, te se održava i danas.